Ποσό περίπου 4,5 εκατ. ευρώ κατανέμεται στα δικαιούχα κόμματα και συνασπισμούς κομμάτων ως β΄ δόση της φετινής κρατικής οικονομικής ενίσχυσης.

Η κατανομή αφορά στα κόμματα που εξέλεξαν βουλευτές στις εθνικές εκλογές του Ιουνίου 2012 και ευρωβουλευτές στις ευρωεκλογές του 2014, καθώς και αυτά που στις ανωτέρω εκλογικές αναμετρήσεις συγκέντρωσαν τουλάχιστον 1,5% των ψήφων της επικράτειας.

Ειδικότερα, με απόφαση που υπέγραψε ο υπουργός Εσωτερικών και Διοικητικής Ανασυγκρότησης Παναγιώτης Κουρουμπλής, στα δικαιούχα κόμματα και συνασπισμούς κομμάτων κατανέμονται ως τακτική χρηματοδότηση και οικονομική ενίσχυση “για ερευνητικούς και επιμορφωτικούς σκοπούς” τα εξής ποσά:

NEA ∆HMOKPATIA 1.254.719,29

ΣΥΡΙΖΑ ΕΝΩΤΙΚΟ ΚΟΙΝΩΝΙΚΟ ΜΕΤΩΠΟ 1.148.793,30

ΠΑΣΟΚ 529.983,70

ΑΝΕΞΑΡΤΗΤΟΙ ΕΛΛΗΝΕΣ - ΠΑΝΟΣ ΚΑΜΜΕΝΟΣ 347.528,06

ΛΑΪΚΟΣ ΣΥΝ∆ΕΣΜΟΣ - ΧΡΥΣΗ ΑΥΓΗ 385.121,69

∆ΗΜΑΡ 299.409,87

ΚΚΕ 292.653,92

ΤΟ ΠΟΤΑΜΙ 60.200,89

δηµιουργία, ξανά! (δηµιουργία ξανά! ∆ράση - Φιλελεύθερη Συµµαχία) 28.093,75

ελιά ∆ΗΜΟΚΡΑΤΙΚΗ ΠΑΡΑΤΑΞΗ (ΠΑΣΟΚ - Συµφωνία για τη Νέα Ελλάδα - ∆υναµική Ελλάδα - Μεταρρυθµιστική Αριστερά - Νέοι Μεταρρυθµιστές - ΠΟΛΙΤΕΙΑ 2012 - ΠΡΩΤΟΒΟΥΛΙΑ Β΄) 60.200,90

ΑΝΕΞΑΡΤΗΤΟΙ ΕΛΛΗΝΕΣ, ΕΥΡΩΠΑΪΚΟ ΑΝΤΙΜΝΗΜΟΝΙΑΚΟ ΜΕΤΩΠΟ, ΠΑΝΕΛΛΗΝΙΟ ΑΡΜΑ ΠΟΛΙΤΩΝ, ΠΥΡΙΚΑΥΣΤΟΣ ΕΛΛΑ∆Α, ΕΛΛΗΝΙΚΟ ΚΙΝΗΜΑ ΑΜΕΣΗΣ ∆ΗΜΟΚΡΑΤΙΑΣ, ΑΝΕΞΑΡΤΗΤΟΙ ΕΛΛΗΝΕΣ- ΠΑΝΟΣ ΚΑΜΜΕΝΟΣ 60.200,88

ΛΑΟΣ 28.093,75

Να σημειωθεί ότι το ποσό που αντιστοιχεί στη Χρυσή Αυγή παρακρατείται λόγω αναστολής χρηματοδότησης του κόμματος και θα αποδοθεί άτοκα σε περίπτωση που οι βουλευτές της αθωωθούν από τα δικαστήρια.